Liezel Pieters woeker op die Top-20Liezel Pieters. (Foto: Facebook) Liezel Pieters, die sangeres met die kragtige stem, klim vandeesweek na die tiende plek in die Maroela Media Afrikaanse Top-20 met haar splinternuwe enkelsnit “Plus minus maal deel”. Volgens Pieters voel dit asof sy deur die liedjie ’n een-tot-een-gesprek met God het. Die liedjie is deur treffermaker Johan Oberholzer geskryf. Dit is Riaan Benadé se sesde week in die eerste plek met die snit “Spontaan”. Dit is ook die titel van sy debuutalbum wat verlede jaar uitgereik is. In vandeesweek se Maroela Media Afrikaanse Top-20 is daar vier snitte wat styg, agt wat daal en agt liedjies wat onveranderd bly. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kyke (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.